Translate the text from Welsh to English.



 
Dywedodd y dirprwy weinidog:



> Mewn cyfnodau o argyfwng, mae lefelau cam\-drin domestig yn codi. Mae pellter cymdeithasol, hunanynysu a thensiynau wedi gwaethygu hyn, ac mae pryderon ynghylch iechyd, sefydlogrwydd gwaith ac arian yn gallu arwain at ffrwydradau o drais. Mae gwledydd eraill y mae’r pandemig yn effeithio arnynt yn cofnodi cynnydd sylweddol yn lefel y cam\-drin domestig.
> 
> 
> Mae cyfnod argyfwng Covid\-19 yn un pryderus i bob un ohonom, ond yn ddwbl felly i’r rheini sy’n sownd yn eu cartrefi gyda rhywun sy’n eu cam\-drin. I’r rhain, nid lle diogel yw eu cartref, ond lle o ofn, cam\-drin a thrais. 
> 
> 
> Rwy’n bryderus ei fod yn gyfnod anodd i ddioddefwyr a goroeswyr ffonio llinell gymorth Byw Heb Ofn pan fydd y person sy’n eu cam\-drin o fewn clyw, ac felly rydyn ni’n hyrwyddo dulliau ‘tawel’ o ofyn am gymorth. Mae modd anfon neges destun, sgwrsio ar y we ac e\-bostio os na all y dioddefwr siarad.
> 
> 
> Yn ogystal, bydd yr heddlu yn ymateb ar frys i alwadau 999 ‘tawel’ – dim ond i’r person sy’n ffonio wasgu 55 pan fydd rhywun yn ateb.
> 
> 
> Os ydych mewn perygl gartref, chewch chi ddim dirwy na chal eich arestio am adael y tŷ. Mae gwasanaethau cam\-drin domestig Cymru ar agor ac ar gael, ac fe allan nhw eich helpu i adael yn saff.
> 
> 
> Dw i’n croesawu cyhoeddiad Llywodraeth y DU i hyrwyddo gwasanaethau ar\-lein a llinellau cymorth i ddioddefwyr a goroeswyr cam\-drin domestig yn Lloegr.
> 
> 
> Yma yng Nghymru, mae ein gwasanaethau yn parhau i helpu unrhyw un sydd mewn perygl o gamdriniaeth ddomestig i gael eu diogelu fel y bo angen. Mae llinell gymorth Byw Heb Ofn ar gael 24 awr y dydd, 7 diwrnod yr wythnos i roi cyngor a chefnogaeth sy’n benodol i Gymru.
> 
> 
> Yr wythnos diwethaf, fe gyhoeddais i £1\.2 miliwn i dalu am lety cymunedol i ddioddefwyr camdriniaeth ddomestig, yn ogystal â £200,000 arall ar gyfer dodrefn, llenni a charpedi, cyfarpar cyfrifiadurol a nwyddau gwynion, tra bydd ein cronfa gyfalaf flynyddol i fynd i’r afael â Thrais yn erbyn Menywod, Cam\-drin Domestig a Thrais Rhywiol yn blaenoriaethu prosiectau i gefnogi’r argyfwng presennol.
> 
> 
> Yn ddiweddar, mae Llywodraeth Cymru wedi cyhoeddi hefyd gyllid a phwerau newydd i awdurdodau lleol i ddiogelu iechyd y cyhoedd a chyflawni anghenion tai pobl sy’n agored i niwed, gan gynnwys y rheini nad oes arian cyhoeddus ar gael iddynt.
> 
> 
> Rydyn ni eisiau i bobl gadw llygad ar ei gilydd a sylwi ar yr arwyddion bod angen help ar rywun.
> 
> 
> Byddwn yn ailredeg ein hymgyrch ‘Paid cadw’n dawel’, ac rydym am weithio gyda’r heddlu, fferyllfeydd ac archfarchnadoedd i rannu ein neges ‘Paid cadw’n dawel’ ynghyd â gwybodaeth am sut i gael help a chefnogaeth.
> 
> 
> Rydyn ni wedi agor modiwl e\-ddysgu Trais yn erbyn Menywod, Cam\-drin Domestig a Thrais Rhywiol i bawb er mwyn helpu pobl i allu adnabod arwyddion cam\-drin domestig a gwybod sut i gael help i’w ffrindiau a’u cymdogion.
> 
> 
> Mae ar gael i bawb, yn Gymraeg ac yn Saesneg. Dim ond mynd i wefan Learning@Wales sydd ei angen a mewngofnodi fel gwestai.
> 
> 
> Mae hwn yn gyfnod eithriadol ac alla i ddim gorbwysleisio’r risg. Dw i am roi sicrwydd i bobl Cymru ein bod ni’n barod ac ar gael ddydd a nos i helpu’r rheini sy’n wynebu’r perygl o drais a cham\-drin domestig.
> 
> 
> Peidiwch, da chi, â dioddef yn dawel. Dydych chi ddim ar eich pen eich hun.







Translation:


 
The deputy minister said:



> During times of crisis, incidents of domestic abuse increase. This has been made worse by social distancing, self\-isolation and heightened tensions, and concerns about health, job stability and money can lead to violent outbursts. Other countries affected by the pandemic are reporting significant rises in domestic abuse.
> 
> 
> The COVID\-19 crisis is an anxious time for all of us, but doubly so for those who are trapped in their homes with an abuser. For these people, home is not a place of safety, but a place of fear, abuse and violence. 
> 
> 
> I’m concerned that it is difficult for victims and survivors to make calls to the Live Fear Free helpline when an abuser is within earshot, so we are promoting ‘silent’ methods for seeking help. Text, web\-chat and email are all available if victims aren’t able to speak.
> 
> 
> In addition, the police will also respond urgently to ‘silent’ 999 calls – simply press 55 when the operator answers.
> 
> 
> If you’re in danger in your home, you will not be fined or arrested for leaving the house. Domestic abuse services in Wales are open and available, and can help you leave safely.
> 
> 
> I welcome the UK government’s announcement of a campaign to boost online services and helplines for domestic abuse victims and survivors in England.
> 
> 
> Here in Wales, our services are continuing to support anyone who is at risk of domestic abuse to get the protection they need. The Live Fear Free helpline is available 24/7 to provide advice and support that is specific to Wales.
> 
> 
> Last week, I announced £1\.2 million to fund community accommodation for victims of domestic abuse, as well as an additional £200,000 for furnishings, computer equipment and white goods, while our annual VAWDASV capital fund will prioritise projects to support the current crisis.
> 
> 
> Welsh Government has also recently announced funding and new powers for local authorities to protect public health and meet the housing needs of vulnerable people, including those with no recourse to public funds.
> 
> 
> We want people to look out for each other, and to notice the signs that someone needs help.
> 
> 
> We will be re\-running our ‘Don’t be a Bystander’ campaign, and want to work with the police, pharmacies and supermarkets to share our “Don’t be a Bystander” message together with information about access to help and support.
> 
> 
> We have also opened up our VAWDASV e\-learning module for all, to help people spot the signs of domestic abuse, and to know how to get help for friends or neighbours.
> 
> 
> It is available to everyone, in Welsh and English, and can be accessed on the Learning@Wales website by logging in as a guest.
> 
> 
> These are exceptional times, and the risk cannot be overestimated. I want to reassure the people of Wales that we are ready and available day and night to support those who are at risk of domestic violence and abuse.
> 
> 
> Please don’t suffer in silence. You are not alone.